CELEX: C2005/115/55
Language: hu
Date: 2005-05-14 00:00:00
Title: T-108/05. sz. ügy: Suzy Frederic-Leemans által a Gazdasági és Szociális Bizottság ellen 2005. február 22-én benyújtott kereset

14.5.2005   
            
            
               HU
            
            
               Az Európai Unió Hivatalos Lapja
            
            
               C 115/30
            
         Suzy Frederic-Leemans által a Gazdasági és Szociális Bizottság ellen 2005. február 22-én benyújtott kereset
   (T-108/05. sz. ügy)
   (2005/C 115/55)
   Az eljárás nyelve: francia
   Suzy Frederic-Leemans, lakóhelye: Lahas (Franciaország), képviselik: Georges Vandersanden, Laure Levi és Aurore Finchelstein ügyvédek, 2005. február 22-én keresetet nyújtott be az Európai Közösségek Elsőfokú Bíróságához a Gazdasági és Szociális Bizottság ellen.
   A felperes keresetében azt kéri, hogy az Elsőfokú Bíróság:
   
               1.
            
            
               semmisítse meg a felperes 2004. májusi nyugdíjértesítőjét, és egyben az egyenértékűség elvének tiszteletben tartásával a felperes lakóhelye szerinti ország fővárosára, vagy ennek hiányában az eltérő megélhetési költségek megfelelő visszatükrözéseként arra a helyre megállapított korrekciós együtthatót alkalmazza, ahol a felperes költségei valószínűleg felmerülnek,
            
         
               2.
            
            
               kötelezze a Gazdasági és Szociális Bizottságot a költségek viselésére.
            
         Jogalapok és fontosabb érvek:
   Jelen ügyben hivatkozott jogalapok és érvek hasonlóak a T-35/05. sz. Elisabeth Agne-Dapper és társai kontra Bizottság ügyben hivatkozottakkal.